rejauldu/bengali-wikipedia huggingface dataset:
ডিএনএস হাইজ্যাকিং বা ডিএনএস রিডাইরেকশান হল ডোমেইন নেম সিস্টেম (ডিএনএস) কুএরি সমূহের রেজোলিউশান পরাভূত করার কৌশল বা চর্চা। এটি অর্জন করা যেতে  পারে ম্যালওয়্যার দ্বারা, যা কোনো কম্পিউটারের টিসিপি/আইপি এর কনফিগারেশানকে অগ্রাহ্য করে আক্রমণকারীর নিয়ন্ত্রণাধীন কোনো দূবৃত্ত ডিএনএস সার্ভারের দিকে নির্দেশ করে, অথবা কোনো বিশ্বস্ত ডিএনএস সার্ভারের আচরণ পরিবর্তন করে, যেন এটি ইন্টারনেট মান মেনে না চলে।  এই পরিবর্তন ফিশিং এর ন্যায় কোনো অসৎ উদ্দেশ্যে, বা ইন্টারনেট সেবা প্রদানকারী(আইএসপি) প্রতিষ্ঠান ও পাবলিক/রাউটার ভিত্তিক অনলাইন ডিএনএস সেবা প্রদানকারী প্রতিষ্ঠান গুলোর নিজস্ব লাভের উদ্দেশ্যে বিজ্ঞাপন দেওয়া, পরিসংখ্যান গ্রহণ ও অন্যান্য কারণে ব্যবহারকারীর ওয়েব ট্রাফিককে নিজেদের ওয়েব সার্ভারের দিকে নির্দেশ করতে, অথবা নির্বাচিত কয়েকটি ডোমেইনকে ডিএনএস সেবা প্রদানকারী প্রতিষ্ঠান দ্বারা সেন্সরশিপ এর খাতিরে ব্লক করার ক্ষেত্রে করা হয়ে থাকে।  প্রযুক্তিগত প্রেক্ষাপট  ডিএনএস সার্ভারের অন্যতম একটি কাজ হল ডোমেইন নেমকে আইপি ঠিকানায় রূপান্তর করা যা অনেক অ্যাপ্লিকেশানের ওয়েবসাইটের মত ইন্টারনেটভিত্তিক উৎসের সাথে সংযুক্ত হতে দরকার হয়। এই কার্যকারিতা বিভিন্ন ফর্মাল ইন্টারনেট মানে সংজ্ঞায়িত যা প্রোটকলকে বিবেচনাযোগ্য বর্ণনায় সংজ্ঞায়িত করে। কোনো ইন্টারনেট ডোমেইনের মালিকের দ্বারা নিবন্ধভুক্ত কোনো আসল অ্যাড্রেসে নাম সঠিকভাবে তুলে ধরতে অনেক ইন্টারনেট-মুখী কম্পিউটার ও ব্যবহারকারী ডিএনএস সার্ভার গুলোর উপর পরোক্ষভাবে বিশ্বাস করে থাকে।  দুর্বৃত্ত ডিএনএস সার্ভার  বিষয়শ্রেণী:ইন্টারনেট নিরাপত্তা বিষয়শ্রেণী:ইন্টারনেট গোপনীয়তা বিষয়শ্রেণী:ইন্টারনেট নৈতিকতা বিষয়শ্রেণী:ডোমেইন নেম সিস্টেম বিষয়শ্রেণী:ইন্টারনেট ভিত্তিক প্রতারণা
কর্ণাটক জনতা পক্ষ (কেজেপি) কর্ণাটক রাজ্যে অবস্থিত একটি ভারতীয় রাজনৈতিক দল। এটি ২০১২ সালে প্রতিষ্ঠিত হয়েছিল এবং ২০১৪ সালে ভারতীয় জনতা পার্টির সাথে একীভূত হয়ে অস্থাপিত হয়েছিল। এর নেতৃত্বে ছিলেন কর্ণাটকের মুখ্যমন্ত্রী বিএস ইয়েদুরাপ্পা।  ইয়েদুরাপ্পা ৩০ নভেম্বর ২০১২-এ বিধানসভার সদস্য এবং ভারতীয় জনতা পার্টির (বিজেপি) প্রাথমিক সদস্যপদ থেকে পদত্যাগ করেছিলেন। দলটি আনুষ্ঠানিকভাবে ৯ ডিসেম্বর ২০১২-এ হাভারিতে একটি সম্মেলনের মাধ্যমে চালু করা হয়েছিল, যেখানে হাজার হাজার লোক অংশগ্রহণ করেছিল।  ইয়েদুরাপ্পার সাথে দলে যোগ দিয়েছেন বহু প্রাক্তন এবং বর্তমান বিধায়ক, মন্ত্রী এবং বিজেপির সিনিয়র কর্মকর্তারা।  ২০১৩ সালের কর্ণাটক বিধানসভা নির্বাচনে, ইয়েদুরাপ্পার নেতৃত্বে দলটি ২০৩টি আসনের মধ্যে ৬টিতে জয়লাভ করেছিল এবং মোট ভোটের প্রায় ১০% অর্জন করেছিল। যদিও, দলটি নির্বাচনে কোন উল্লেখযোগ্য লাভ করতে পারেনি, এটি বিদায়ী বিধানসভায় ১১০ টি আসনের তুলনায় বিজেপিকে মাত্র ৪০ টি আসনে সীমাবদ্ধ করেছিল।  যদিও কেজেপি বিজেপির একটি স্প্লিন্টার হিসাবে গঠিত হয়েছিল, এটি হিন্দুত্বকে তার আদর্শ হিসাবে দাবি করেনি এবং পরিবর্তে একটি ধর্মনিরপেক্ষ দৃষ্টিভঙ্গি সহ একটি কেন্দ্রবাদী সামাজিক গণতান্ত্রিক অবস্থান গ্রহণ করেছিল।  ২০১৩ সালের সেপ্টেম্বরে ইয়েদুরাপ্পা ঘোষণা করেছিলেন যে দলটি নরেন্দ্র মোদির বিজয় নিশ্চিত করতে বিজেপি-নেতৃত্বাধীন জাতীয় গণতান্ত্রিক জোটকে সমর্থন করবে।   নির্বাচনী ইতিহাস   বছর আসন জিতেছে ভোট শেয়ার (%) ২০১৩  ৯.৮   তথ্যসূত্র    বহিঃসংযোগ    অফিসিয়াল ওয়েবসাইট   বিষয়শ্রেণী:২০১৪-এ ভারতে বিলুপ্ত বিষয়শ্রেণী:২০১৪-এ বিলুপ্ত রাজনৈতিক দল বিষয়শ্রেণী:২০১২-এ কর্ণাটকে প্রতিষ্ঠিত বিষয়শ্রেণী:২০১২-এ প্রতিষ্ঠিত রাজনৈতিক দল বিষয়শ্রেণী:কর্ণাটকের রাজনৈতিক দল বিষয়শ্রেণী:কর্ণাটকের বিলুপ্ত রাজনৈতিক দল বিষয়শ্রেণী:ভারতীয় জনতা পার্টির বিচ্ছিন্ন দল
মাইজদী হলো দক্ষিণ-পূর্ব বাংলাদেশের একটি অন্যতম গুরুত্বপূর্ণ শহর। এটি চট্টগ্রাম বিভাগের অন্তর্গত নোয়াখালী জেলায় অবস্থিত। এটি নোয়াখালী জেলার প্রশাসনিক কেন্দ্র ও বৃহত্তম শহর। এটি আবার মাইজদী কোর্ট টাউন হিসেবেও পরিচিত। শহরটি ৯টি ওয়ার্ড এবং ৩৬টি মহল্লা নিয়ে গঠিত। শহরটির আয়তন ৩৫.৫০ বর্গ কিলোমিটার।  ইতিহাস নোয়াখালী শহরের পুরাতন নাম ছিল সুধারাম। সাগর থেকে প্রায় দুই মাইল দূরে নোয়াখালী খালের পশ্চিম তীরে সুধারাম জেলার সদরের অবস্থান ছিল। ১৮২১ সালে ভুলুয়া জেলার দায়িত্বে নিযুক্ত যুগ্ম ম্যাজিস্ট্রেটের সদর দপ্তর হিসেবে  সুধারাম মনোনীত হয়। সুধারাম নামটি সুধলিয়ারাম মজুমদার নামক ব্যক্তির নাম থেকে নেওয়া হয়; সুধলিয়ারাম একজন সমৃদ্ধ ব্যবসায়ী এবং দাতা ছিলেন, যিনি তার নামে একটি বিশাল দিঘি খনন করেছিলেন। ১৮৭৬-এ পৌরসভা গঠন করা হয় এবং ১৯০১-এ জনসংখ্যা ছিল প্রায় ৬৫২০। সেই সময় এখানে গ্রাম্য বাজার, কিছু সরকারি কার্যালয় এবং আবাসিক ভবন ছাড়া অন্য কিছুই ছিল না। ১৮৯৩-তে ঘূর্ণিঝড়ে এগুলি পুরোপুরিভাবে ধ্বংস হয়ে যায়। পরে এখানে ভবনগুলি মজবুতভাবে নির্মাণ করা হয়। সেখানে একটি মঞ্চ, বিলিয়ার্ড রুম, এবং গ্রন্থাগার, ছোট টাউন হল, এবং সার্কিট হাউস নির্মিত হয়। সুধারামের ট্যাংক থেকে পানীয় জল সরবরাহ করা হত। শহরটি লাকসামের সাথে রেলপথের মাধ্যমে সংযুক্ত ছিল, এবং জাহাজগুলো এখান থেকে দ্বীপ এবং বরিশাল পর্যন্ত চলাচল করত।  ১৯৪৮ সালে যখন উপজেলা সদর দফতর মেঘনা গর্ভে বিলীন হয়ে যায়, তখন তা ৮ কিলোমিটার উত্তরে সরিয়ে ১৯৫০ সালে জেলার সদর দপ্তর অস্থায়ীভাবে মাইজদীতে স্থানান্তর করা হয়। নোয়াখালী শহর যখন ভেঙ্গে যাচ্ছিল তখন মাইজদী মৌজায় ধান ক্ষেত আর খোলা প্রান্তরে পুরাতন শহরের ভাঙ্গা অফিস আদালত গুলো এখানে এনে স্থাপন করা হয় এবং ১৯৫৩ সালে শহরের পুরনো এলাকা কালিতারা, সোনাপুর ও মাইজদীসহ কাদির হানিফ ইউনিয়নের কয়েকটি মৌজা নিয়ে গেজেট বিজ্ঞপ্তিতে নোয়াখালী পৌর এলাকা ঘোষণা করা হয়। শহরের প্রাণ কেন্দ্রে প্রায় ষোল একর জুড়ে কাটা হয় এক বিশাল দীঘি। লোক মুখে প্রচলিত হয় বড় দীঘি নামে। সে দীঘির চতুর্দিকে চক্রাকারে বানানো হয় ইট সুরকীর রাস্তা। সে রাস্তাকে ঘিরে বাংলো আকৃতিতে তৈরী হয় সরকারি সব দপ্তর। এই দীঘিটি ব্যবহৃত হত মূলতঃ শহরের জলাধার হিসেবে, দীঘিতে পাম্প লাগিয়ে বিভিন্ন সরকারি অফিস-আদালত এবং আবাসিক এলাকায় পানি সরবরাহ করা হত। মাইজদী শহর স্থানান্তর করলেও, একযুগ পর্যন্ত মাইজদীকে নোয়াখালী জেলার সদরদপ্তর হিসেবে সরকারিভাবে স্বীকৃতি না দেওয়ায় বিষয়টি বিতর্কিত অবস্থায় ছিল। ১৯৬২ সালে মাইজদীকে নোয়াখালী জেলার স্থায়ী সদর দপ্তর হিসাবে সরকারিভাবে স্বীকৃতি দেয়া হয়।   নামকরণ মেজদি বা মেজদিদি থেকে পরিবর্তিত হয়ে নোয়াখালীর আঞ্চলিক ভাষায় “মাইজদী” শব্দে পরিণত হয়েছে। জনৈক জমিদারের মেজ কন্যার জনহিতকর কাজের কারণে এতদ্বঅঞ্চলের জনগণ তাঁকে দিদি বলে ডাকতো। মেজদিদির জনপ্রিয়তা থেকেই জেলা শহরটির নাম মাইজদী হয় বলে জনশ্রুতি রয়েছে।  জনসংখ্যা এই শহরের জনসংখ্যা হল ১৩২১৯৮ জন (পুরুষ ৫১.৫০%, মহিলা ৪৮.৫০%)। জনসংখ্যার ঘনত্ব হলো ৩৭২৪ প্রতি  কিমি২-এ।  শিক্ষা এই শহরের লোকদের মধ্যে স্বাক্ষরতার হার হলো ৭৫.৩০%।  তথ্যসূত্র  বহিঃসংযোগ  Noakhali.gov.bd  বিষয়শ্রেণী:বাংলাদেশের নগর বিষয়শ্রেণী:নোয়াখালী জেলা
গেরিট ( ) হলো একটি বিনামূল্যের ওয়েব-ভিত্তিক দলগত কোড পর্যালোচনার সহযোগিতামূলক  সরঞ্জাম। একটি দলের সফটওয়্যার উন্নয়নকারীগণ (ডেভেলপাররা) ওয়েব ব্রাউজার ব্যবহার করে তাদের উৎস কোডে (সোর্স কোড) একে অপরের পরিবর্তনগুলি পর্যালোচনা করতে পারে এবং সেই পরিবর্তনগুলি অনুমোদন বা প্রত্যাখ্যান করতে পারে।  এটি একটি বিতরণ সংস্করণ নিয়ন্ত্রণ প্রক্রিয়া গিটের সাথে ঘনিষ্ঠভাবে একীভূত হয়।  গেরিট হলো আরেকটি কোড পর্যালোচনা সরঞ্জাম রিটভেল্ড সফটওয়্যারের একটি ফর্ক। উভয়ই ডাচ ডিজাইনার গেরিট রিটভেল্ডের নামের অংশ।   ইতিহাস  মূলত রিটভেল্ডের মতো এটিও পাইথনে লেখা, বর্তমানে এটি এসকিউএল সংস্করণ ২ সহ জাভা প্রোগ্রামিং ভাষায় লেখা। এবং সংস্করণ ৩ থেকে একটি নিজেদের তৈরি গিট-ভিত্তিক ডাটাবেস (নোটডিবি) দিয়ে লেখা হয়েছে। সংস্করণ ২.০-২.১৬ এ গেরিট ব্রাউজার ভিত্তিক ফ্রন্ট-এন্ডের জন্য গুগল ওয়েব টুলকিট  ব্যবহার করেছিলো। গুগল ওয়েব টুলকিটের সাথে সমান্তরালভাবে উন্নয়ন ও ব্যবহৃত হওয়ার পর, সংস্করণ ২.১৪-২.১৬ এর জন্য একটি নতুন পলিমার (লাইব্রেরি) ওয়েব ইউআই সংস্করণ ৩.০-এ জিডব্লিউটি ইউআই দ্বারা প্রতিস্থাপন করা হয়।    উল্লেখযোগ্য ব্যবহারকারী    অ্যান্ড্রয়েড  ক্রোমিয়াম  ক্রোমিয়াম ওএস  উইকিমিডিয়া  কোরবুট  কোলাবনেট  লাইনেজওএস  একলিপস ফাউন্ডেশন  গুগল পুচশিয়া  জারমিন  জেম৫  গো  গুগল ওয়েব টুলকিট  ইল্যুমস  ভলভো কারস  লিব্রেঅফিস  ওপেনস্ট্যাক  কিউটি  SAP SE  স্কিয়া  স্কিল্যাব  টিজেন  টাইপো৩  TubeMogul QIWI  আর্ম   তথ্যসূত্র    বহিঃসংযোগ    Gerrit Git Review with Jenkins CI Server  Effective Development With Eclipse Mylyn, Git, Gerrit and Hudson  বিষয়শ্রেণী:কম্পিউটার প্রোগ্রামিং বিষয়শ্রেণী:গুগল সফটওয়্যার বিষয়শ্রেণী:সফটওয়্যার পর্যালোচনা
শাহজালাল জামেয়া ইসলামিয়া স্কুল এন্ড কলেজ' হলো সিলেট জেলার মিরাবাজারে অবস্থিত একটি  শিক্ষাপ্রতিষ্ঠান।  অবস্থান শাহজালা জামেয়া ইসলামিয়া স্কুল এন্ড কলেজ সিলেট জেলার মিরাবাজারের সোবহানীঘাট রোডের পাশে অবস্থিত। ইতিহাস শাহজালাল জামেয়া ইসলামিয়া স্কুল এন্ড কলেজ ১৯৭৮ সালের ২৬শে জানুয়ারিতে প্রাথমিক বিদ্যালয় হিসেবে প্রতিষ্ঠিত হয় এবং পরবর্তীতে ১৯৯৮ সালে এটি এমপিও ভুক্ত হয়। ১৯৯৩ সালে বিদ্যালয়টি মাধ্যমিক পর্যায়ের পাঠদান এবং ২০০০ সালে উচ্চ মাধ্যমিক পর্যায়ের পাঠদান ও শ্রেণি কার্যক্রম শুরু করে। ২০১৬ সাল থেকে অত্র প্রতিষ্ঠানে ইংরেজি মাধ্যমেও পাঠদান শুরু হয়।  শিক্ষকবৃন্দ শাহজালাল জামেয়া ইসলামিয়া স্কুল এন্ড কলেজের বর্তমান অধ্যক্ষ জনাব মোহাম্মদ গোলাম রাব্বানী। এছাড়াও প্রাথমিক, মাধ্যমিক ও উচ্চ মাধ্যমিক পর্যায়ে শিক্ষার্থীদের পাঠদানের জন্য অত্র প্রতিষ্ঠানে আরো ৯৭জন শিক্ষক-শিক্ষিকা কর্মরত আছেন।   ব্যবস্থাপনা শাহজালাল জামেয়া ইসলামিয়া স্কুল এন্ড কলেজ পরিচালনা ও ব্যবস্থাপনার জন্য ৮ সদস্যের একটি গভর্নিং বডি রয়েছে। গভর্নিং বডির সভাপতি অধ্যাপক ফজলুর রহমান এবং সদস্য সচিব জনাব গোলাম রাব্বানী।   শিক্ষা কার্যক্রম  অত্র শিক্ষাপ্রতিষ্ঠানে প্লে থেকে দ্বাদশ শ্রেণি পর্যন্ত পাঠদান করা হয়ে থাকে।  সহ-শিক্ষা কার্যক্রম শিক্ষার্থীরা লেখাপড়ার পাশাপাশি বিভিন্ন বার্ষিক ক্রীড়া ও সাংস্কৃতিক প্রতিযোগিতায় অংশ গ্রহণ করে থাকে।  ফলাফল শাহজালাল জামেয়া ইসলামিয়া স্কুল এন্ড কলেজের ফলাফল অত্যন্ত সন্তোষজনক। এটি সিলেট শিক্ষা বোর্ডের শীর্ষ ২০ টি শিক্ষাপ্রতিষ্ঠানের মধ্যে অন্যতম।  তথ্যসূত্র  বহিঃসংযোগ  ওয়েবসাইট - http://sjiscsylhet.edu.bd  বিষয়শ্রেণী:সিলেট জেলার শিক্ষাপ্রতিষ্ঠান বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:শাহ জালালের নামাঙ্কিত স্মারক
left|100px|দেকার্তের ছবি  রেনে দেকার্ত (ফরাসি René Descartes রনে দেকার্ত্‌, আ-ধ্ব-ব [ʀəˈne deˈkaʀt]) একজন ফরাসি দার্শনিক, গণিতজ্ঞ, এবং বিজ্ঞানী।তিনি পাশ্চাত্যের প্রথম আধুনিক দার্শনিক হিসেবে স্বীকৃত। তিনি একজন দ্বৈতবাদী (dualist) দার্শনিক ছিলেন। তাছাড়া তিনি জ্যামিতি ও বীজগনিতের মধ্যে কার সম্পর্ক নিরুপন করেন, যার দ্বারা বীজগনিতের সাহায্যে জ্যামিতিক সমস্যা সমাধান সম্ভব হয়। তিনি বস্তু সম্পর্কে এক নতুন ধারণা দেন। দেকার্ত ১৫৯৬ খ্রিষ্টাব্দের ৩১ শে মার্চ লাহ্যেতে জন্ম গ্রহন করেণ।  তার পিতা জোয়াসিম দেকার্ত এবং মাতা জেনি ব্রোচার্ড।  তার আরো এক ভাই (পায়েরি) ও এক বোন (জেনি) ছিল।  দেকার্তের পিতা একধারে একজন উকিল ও ম্যাজিস্ট্রট ছিলেন, ফলে সংসারে তিনি বেশি সময় দিতে পারতেন না।  জেনি ব্রোচার্ড দেকার্তের জন্মের দুই মাস পর মে মাসে মারা যান; তখন দেকার্তএবং তার অন্য দুই ভাই ও বোন লাহ্যেতে তাদের দাদির কাছে চলে যান। জীবনের বিভিন্ন সময়ে তিনি ইউরোপের বিভিন্ন জায়গায় বাস করেছেন।তরুণ বয়সেই মানুষ এবং মহাবিশ্বের স্বরুপ জানার জন্য একটি অন্তর্দৃষ্টি পাবার প্রবল ইচ্ছা জাগে তাঁর মনে। গভীর অধ্যয়নের পরে দেকার্ত এই সিদ্ধান্তে আসেন যে ইউরোপীয় মধ্যযুগ থেকে যে জ্ঞান প্রজন্ম থেকে প্রজন্মান্তরে এসেছে তা খুব নির্ভরযোগ্য নয়। তিনি ঠিক করলেন সারা ইউরোপ ঘুরে বেড়াবেন, ঠিক যেমন সক্রেটিস অ্যাথেন্সের লোকের সাথে কথা বলে জীবন কাটিয়েছিলেন। এ কারণে সেনাবাহিনীতে যোগ দিয়ে যুদ্ধে চলে গেলেন তিনি, তার ফলে মধ্য ইউরোপে কিছু দিন থাকার সুযোগ হল তাঁর। সেনাবাহিনীতে তিনি কী করতেন তা সঠিক ভাবে জানা যায় না\ ১৬১৯ সালে তিনি সেনাবাহিনী ত্যাগ করেন। এর পর প্যারিসে কাটান কিছু বছর, তারপর ১৬২৯ সালে চলে যান হল্যান্ড। সেখানে গণিত আর দর্শন বিষয়ক লেখালিখি নিয়ে কাটিয়ে দেন প্রায় বিশ বছর। ১৬৪৯ সালে রানী ক্রিস্টিনার আমন্ত্রনে সুইডেন যান এবং সেখানে নিউমোনিয়ার আক্রান্ত হয়ে মাত্র ৫৪ বছর বয়সে ১৬৫০ খ্রিষ্টাব্দের শীতকালে মৃত্যুবরণ করেন।... ... ... ... ... আরও জানুন
এনডিভা নারীদের চলচ্চিত্র উৎসব () (এনডব্লিউএফএফ) হল নারী চলচ্চিত্র নির্মাতা এবং দর্শকদের একটি আফ্রিকান চলচ্চিত্র উৎসব, যা ২০১৭ সালে ঘানার আক্রায় প্রতিষ্ঠিত হয়। John Elliot HaganNdiva Women’s Film Festival launched , The Finder, 27 June 2017. এনডব্লিউএফএফ-এর প্রতিষ্ঠাতা এবং নির্বাহী পরিচালক আসিয়ে তামাকলো। Commonwealth endorses Ndiva Women's Film Festival , myjoyonline.com, 28 September 2017.  প্রথম এনডব্লিউএফএফ, আফ্রিকান নারী চলচ্চিত্র নির্মাতা এবং আফ্রিকান বংশোদ্ভূত মহিলাদের লক্ষ্য করে, ১-৩ নভেম্বর ২০১৭ পর্যন্ত চলে।  ১-৩ নভেম্বর ২০১৮ তে অনুষ্ঠিত দ্বিতীয় এনডব্লিউএফএফ এর পরিধি বিশ্বব্যাপী নারী চলচ্চিত্র নির্মাতাদের অন্তর্ভুক্ত করার জন্য প্রশস্ত করা হয়েছিল।  উদ্বোধনী চলচ্চিত্রটি ইনেস এশুনের দ্য লাইফ অফ এস্টেবান এবং সমাপনী চলচ্চিত্রটি ছিল শার্লি ফ্রিম্পং মানসোর আলু পোটাহটো।   আরো দেখুন    নারীদের চলচ্চিত্র উৎসবের তালিকা   তথ্যসূত্র    বহিঃসংযোগ    এনডিভা মহিলা চলচ্চিত্র উৎসব   বিষয়শ্রেণী:২০১৭-এ প্রতিষ্ঠিত চলচ্চিত্র উৎসব বিষয়শ্রেণী:২০১৭-এ ঘানায় প্রতিষ্ঠিত বিষয়শ্রেণী:ঘানার চলচ্চিত্র উৎসব বিষয়শ্রেণী:নারীদের চলচ্চিত্র উৎসব বিষয়শ্রেণী:আক্রা
রামপাশার জমিদার বাড়ি বাংলাদেশ এর সিলেট জেলার বিশ্বনাথ উপজেলা অবস্থিত এক ঐতিহাসিক জমিদার বাড়ি। এটি বিশেষ করে মরমি কবি হাসন রাজার বাড়ি হিসেবে বেশ পরিচিত এবং ঐতিহাসিক। হাছন রাজার পিয়ারি!  ইতিহাস অন্যান্য জমিদার বাড়ি থেকে এই জমিদার বাড়িটি একদমই ভিন্ন। এটি ইতিহাসের পাতায় আলাদা করে জায়গা করে নিয়েছে। কারণ এটি মরমি কবি হাছন রাজার জমিদার বাড়ি। হাছন রাজার জমিদার বাড়ি হিসেবে এটি অধিক পরিচিত। হাছন রাজার পূর্ব পুরুষরা ছিলেন হিন্দু ধর্মালম্বী। এই জমিদার বাড়ির মূল প্রতিষ্ঠাতা কে তা সঠিকভাবে জানা যায়নি। একটি সূত্র অনুযায়ী এই জমিদার বাড়ির প্রতিষ্ঠাতা হিসেবে ধরা যায় বিরেন্দ্রচন্দ্র সিংহদেব (বাবু খান)। তিনিই হিন্দু ধর্ম পরিবর্তন করে ইসলাম ধর্ম গ্রহণ করেন। হাছন রাজার পিতা দেওয়ান আলী রাজা চৌধুরী ছিলেন উক্ত জমিদারী এলাকার একজন প্রভাবশালী জমিদার। তার আওতায় দুই এস্টেটের অর্থাৎ দুই এলাকার জমিদারী ছিল। একটি ছিল রামপাশার, আরেকটি ছিল লক্ষণশ্রীর। হাছন রাজারা ছিলেন দুই ভাই। তার বাবার পরে রামপাশার জমিদারী দেখাশুনা করতেন তার বড় ভাই। আর লক্ষণশ্রীর জমিদারী দেখা করতেন হাছন রাজা। কিন্তু হঠাৎ ৩৯ বছর বয়সে তার বড় ভাই মারা গেলে। দুই জমিদারীর দায়িত্ব এসে পড়ে হাছন রাজার হাতে। এরপরই তিনি এই দুই জমিদারী এলাকা একাই সামলাতে থাকেন। প্রথম জমিদারী বয়সে হাছন রাজা ছিলেন একজন ভোগবিলাসী জমিদার। পরবর্তীতে এক আধ্যাত্নিক স্বপ্নের মাধ্যমে তার জীবনের মোড় পাল্টে যায়। তিনি বিলাসবহুল জীবন ছেড়ে সাধারণভাবে চলাফেরা করতে শুরু করেন। শেষপর্যন্ত পরিণত বয়সে তিনি বিষয় সম্পত্তি বিলিবণ্টন করে দরবেশ-জীবন যাপন করেন। তার উদ্যোগে হাসন এম.ই. হাই স্কুল, অনেক ধর্ম প্রতিষ্ঠান, আখড়া স্থাপিত হয়।  অবকাঠামো  বর্তমান অবস্থা অযত্ন ও অবহেলায় হাছন রাজার একমাত্র স্মৃতি বিজড়িত এই জমিদার বাড়িটি এখন ধ্বংসের মুখে। বাড়ির দেয়ালে ময়লা-আবর্জনায় পরিপূর্ণ হয়ে রয়েছে।  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশের স্থাপত্য বিষয়শ্রেণী:সিলেট জেলার দর্শনীয় স্থান
মারুকা বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।   আয়তন  আয়তন – ০৮.৪০ (বর্গ কিঃ মিঃ)   জনসংখ্যা  ৩০৩০০ জন (প্রায়) (২০১১ সালের আদম শুমারি অনুযায়ী)   ইতিহাস  ব্রিটিশ শাসনামলের আনুমানিক ১৯৪৩ সালে প্রথম থোরলা (দাউদকান্দি) দাউদ মিয়ার অধীনে বর্তমান মারুকা ও বিটেশ্বর ইউনিয়ন এর ৩৯ টি গ্রাম নিয়ে মারুকা ইউনিয়ন গঠিত হয়। ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন পর্যায়ক্রমে  গ্রাম প্রেসিডেন্ট এর দায়িত্ব পালন করেন। ১৯৭১ এ বাংলাদেশ স্বাধীন হবার পর পরবর্তী সময়ে মজিদ চেয়ারম্যান (২য় বার নির্বাচিত), মজিদ চেয়ারম্যান ইউনিয়ন পরিষদ চেয়ারম্যানের দায়িত্ব পালন। তার পর  চেয়ারম্যান হিসেবে দায়িত্ব সামছুল হক সওদাগর। ১০৯৯১ সালে প্রশাসনিক কাজের সুবিধার্থে তৎকালীন প্রশাসক মারুকা  ইউনিয়ন থেকে বিটেশ্বর গ্রাম কে পৃথক করে বিটেশ্বর নামে আলাদা ইউনিয়ন গঠন করা হয়। তারপর দির্ঘদিন যাবৎ ইউনিয়নের কার্যক্রম বন্ধ থাকে সব শেষে ২০০১ সালে নিবার্চন হয় এতে চেয়ারম্যান হিসেবে নিবার্চিত হয় নুরুল ইসলাম সরকার। বর্তমানে ১৯টি ছোট বড় গ্রাম মিলিয়েই মারুকা ইউনিয়ন পরিষদ।   অবস্থান ও সীমানা  দাউদকান্দি উপজেলার দক্ষিণাংশে মারুকা ইউনিয়নের অবস্থান। এ ইউনিয়নের পশ্চিমে দৌলতপুর ইউনিয়ন, উত্তরে বিটেশ্বর ইউনিয়ন, পূর্বে মোহাম্মদপুর পশ্চিম ইউনিয়ন, দক্ষিণ-পূর্বে চাঁদপুর জেলার কচুয়া উপজেলার পাথৈর ইউনিয়ন এবং দক্ষিণ-পশ্চিমে চাঁদপুর জেলার মতলব দক্ষিণ উপজেলার নায়েরগাঁও উত্তর ইউনিয়ন অবস্থিত।   প্রশাসনিক কাঠামো  মারুকা ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।   শিক্ষা ব্যবস্থা  শিক্ষার হার – ৪৯%। (২০০১ এর শিক্ষা জরীপ অনুযায়ী)  সরকারী প্রাথমিক বিদ্যালয়- ০৭টি,  বে-সরকারী রেজিঃ প্রাঃ বিদ্যালয়- ০১টি,       উচ্চ বিদ্যালয়ঃ ২ টি,  মাদ্রাসা- ১টি।   শিক্ষা প্রতিষ্ঠান   ১। চিনামূড়া সরকারী প্রা: বিদ্যালয়, ২। মারুকা সরকারী প্রা: বিদ্যালয়, ৩। মারুকা বেসরকারী প্রা: বিদ্যালয় , ৪। চক্রতলা সরকারী প্রাথমিক বিদ্যলয়, ৫। ধনেশ্বর সরকারী প্রাথমিক বিদ্যালয়, ৬। ধারিবন সরকারী প্রাথমিক বিদ্যালয় , ৭। খামারপাড়া সরকারী প্রাথমিক বিদ্যালয়।  ১। চিনামূড়া এল এন উচ্চ বিদ্যালয়  ২। চশই উচ্চ বিদ্যালয়  ৩। চশই ধারিবন এম বি দাখিল মাদ্রাসা।   এ ছাড়াও প্রতিটি গ্রামে আরও বহু কিন্ডারগার্ডেন রয়েছে   যোগাযোগ ব্যবস্থা  উপজেলা সদর থেকে যোগাযোগের মাধ্যম – সিএনজি/রিক্সা/ প্রাইভেট কার    খাল ও নদী  এই ইউনিয়নের মধ্যে দিয়ে ক্ষিরাই নদী বহমান । এই ক্ষীরাই নদী থেকে বহু ছোট ছোট খাল বয়ে চলছে।   হাট-বাজার  ইউনিয়নের সবচেয়ে বড় বাজার   ১। চক্রতলা বাজার , ২। ধনেশ্বর আনন্দ বাজার, ৩। খামারপাড়া বাজার   তাছাড়াও ছোট ছোট অনেক বাজার রয়েছে যেমন চক্রতলা পাবলীক মোড়, মারুকা নতুন বাজার, মধ্য ধারিবন পাবলীক মার্কেট।   দর্শনীয় স্থান    আরও দেখুন   দাউদকান্দি উপজেলা  দাউদকান্দি থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দাউদকান্দি উপজেলার ইউনিয়ন
মনিন্দ্রজিত সিং অলাখ (জন্মঃ ১৭ নভেম্বর ১৯৯১) হলেন একজন কানাডিয়ান প্রথম শ্রেণীর এবং টি২০ আন্তর্জাতিক ক্রিকেটার যিনি কানাডা জাতীয় ক্রিকেট দল এর হয়ে খেলে থাকেন।http://www.espncricinfo.com/Bangladesh/content/player/414251.html অলাখ একজন ডান-হাতি ব্যাটসম্যান এবং ডান-হাতি মিডিয়াম ফাস্ট বোলার।  খেলোয়াড়ী জীবন অরাখের ২০১১ সালের ১৩ সেপ্টেম্বর তারিখে আয়ারল্যান্ড জাতীয় ক্রিকেট দলের বিরুদ্ধে তার ফাস্ট ক্লাস ক্রিকেট আত্মপ্রকাশ হয়।http://www.espncricinfo.com/ci/engine/match/516843.html এছাড়াও তিনি স্কটল্যান্ড জাতীয় ক্রিকেট দলের বিরুদ্ধে টি২০ আন্তর্জাতিক ক্রিকেট প্রতিযোগীতায় অংশগ্রহণ করেন।http://www.espncricinfo.com/ci/engine/match/546473.html  তথ্যসূত্র   বহিঃসংযোগ  মাননি অলাখ - ইএসপিএন ক্রিকইনফো মাননি অলাখ - ক্রিকেট আর্কাইভ  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় ক্রিকেটার বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার বিষয়শ্রেণী:কানাডার একদিনের আন্তর্জাতিক ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:পাঞ্জাব (ভারত) থেকে আগত ক্রিকেটার বিষয়শ্রেণী:পাঞ্জাবি বংশোদ্ভূত কানাডীয় ব্যক্তি বিষয়শ্রেণী:কানাডায় ভারতীয় অভিবাসী
সোমজিভাই দামোর (জন্ম: ২০ জুন ১৯৪০) গুজরাটের একজন ভারতীয় আদিবাসী রাজনীতিবিদ। তিনি প্রথমবার ১৯৭৭ দোহাদ আসন থেকে ভারতীয় জাতীয় কংগ্রেসের প্রার্থী হিসাবে ৬ষ্ঠ লোকসভায় নির্বাচিত হয়েছিলেন। Parliament of India ১৯৮০, ১৯৮৮, ১৯৮৯, ১৯৯১, ১৯৯৯ এবং ১৯৯৮ সালে তিনি একই আসন থেকে পুনরায় লোকসভায় নির্বাচিত হয়েছিলেন। ১৯৯৯ সালের লোকসভা নির্বাচনে তিনি ভারতীয় জনতা পার্টির বাবুভাই খিমাভাই কাতারাকে পরাজিত করেন।   ২০০৪ সালের লোকসভা নির্বাচনের আগে দামোর কংগ্রেস ছেড়ে চলে গিয়েছিলেন।  পরে দামোর ২০০৫ সালে তিনি জাতীয়তাবাদী কংগ্রেস পার্টিতে যোগদান করেছিলেন।  দামোর হলেন আখিল ভারতীয় আদিবাসী বিকাশ পরিষদের সভাপতি।   তথ্যসূত্র    বহিঃসংযোগ    ভারতের সংসদে ওয়েবসাইটের জীবনী সংক্রান্ত স্কেচ  বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাতের লোকসভা সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ বিষয়শ্রেণী:উপমহাদেশীয় আদিবাসী রাজনীতিবিদ বিষয়শ্রেণী:গুজরাতের জাতীয়তাবাদী কংগ্রেস পার্টির রাজনীতিবিদ
ব্ল্যাঙ্কা জিনেট কাওয়াস ফার্নান্দেজ (১৬ জানুয়ারি, ১৯৪6 - ৬ ফেব্রুয়ারি ১৯৯৫) ছিলেন হন্ডুরাসের একজন পরিবেশবাদী কর্মী। তিনি ৪০০ টিরও বেশি প্রজাতির উদ্ভিদ এবং প্রাণী সংরক্ষণে ভূমিকা রাখার জন্য সমধিক পরিচিত ছিলেন।    জীবনী  কাওয়াস মিগুয়েল পাজ বারাহোনা স্কুলে পড়াশোনা শুরু করেছিলেন এবং ১৯৬৭ সালে বিশেষজ্ঞ হিসাবরক্ষক এবং সার্টিফাইড পাবলিক অ্যাকাউন্ট্যান্টের উপাধি অর্জন করেন, এরপরে তিনি ১৯৭০এর দশকে আর্থিক প্রতিষ্ঠানে কাজ শুরু করেন। ১৯৭৭ থেকে ১৯৭৯ এর মধ্যে তিনি জিম ওয়াটের সাথে সাক্ষাত ও বিবাহবন্ধনে আবদ্ধ হন এবং ডামারিস এবং জাইমে নামে দুটি সন্তান জন্ম দেন।    হত্যাকাণ্ড  ১৯৯৫ সালের ৬ ফেব্রুয়ারিতে সন্ধ্যা ৭:৪৫ টার দিকে, আটলান্টিডার তেলায় ব্যারিও এল সেন্ট্রোতে তার বাসায় দু'জন সন্দেহভাজন আততায়ী তাকে হত্যা করেছিল। সন্দেহভাজন খুনিদের মধ্যে একজন ছিলেন কর্নেল মারিও আমায়া (ওরফে. তিগ্র্রে আমায়া), তিনি টেলা পুলিশ সদর দফতরে সার্জেন্ট ইসমাইল পেরদোমো এবং মারিও পাইনেদার (ওরফে. চাপিন) সাথে দেখা করেছিলেন।।    তথ্যসূত্র   বিষয়শ্রেণী:১৯৯৫-এ মৃত্যু বিষয়শ্রেণী:১৯৪৬-এ জন্ম বিষয়শ্রেণী:নারী মানবাধিকার রক্ষাকর্মী বিষয়শ্রেণী:নারী হিসাবরক্ষক বিষয়শ্রেণী:হন্ডুরান নারী সক্রিয়কর্মী বিষয়শ্রেণী:খুনের শিকার হন্ডুরান বিষয়শ্রেণী:হন্ডরাসে খুন হওয়া ব্যক্তি বিষয়শ্রেণী:আতলান্দা বিভাগের ব্যক্তি বিষয়শ্রেণী:পরিবেশবাদী হত্যা বিষয়শ্রেণী:ফিলিস্তিনি বংশোদ্ভূত ব্যক্তি বিষয়শ্রেণী:নারী মানবাধিকার কর্মী
এলিয়াস কোবাউত (; জন্ম: ২৪ নভেম্বর ১৯৯৭) হলেন বেলজিয়ামে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এ আন্ডারলেখট এবং বেলজিয়াম ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক এবং লেফট-ব্যাক হিসেবে খেলেন।  ২০১৩–১৪ মৌসুমে, মাত্র ১৬ বছর বয়সে, বেলজীয় ফুটবল ক্লাব রেসিং মেখেলেনের হয়ে খেলার মাধ্যমে কোবাউত তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ২ মৌসুম অতিবাহিত করেছেন; উক্ত দলের হয়ে তিনি একটিমাত্র ম্যাচে অংশগ্রহণ করেছেন। অতঃপর তিনি কেভি মেখেলেনের হয়ে খেলেছেন। ২০১৮–১৯ মৌসুমে, তিনি ৩ মিলিয়ন ইউরোর বিনিময়ে বেলজীয় ফুটবল ক্লাব আন্ডারলেখটে যোগদান করেছেন।   তথ্যসূত্র    বহিঃসংযোগ   বেলজীয় এফএ-এ বেলজিয়াম প্রোফাইল      বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:রয়্যাল রেসিং ক্লাব মেখেলেনের খেলোয়াড় বিষয়শ্রেণী:রয়্যাল ফুটবল ক্লাব মেখেলেনের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:ফুটবল ফুলব্যাক বিষয়শ্রেণী:পারমা কালচো ১৯১৩-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:অ্যাথলেটিক ক্লাব স্পার্তা প্রাহার খেলোয়াড়
থাম্ব|230x230পিক্সেল| আনিতকবিরের সমাধি, যা তিনি এমিন ওনাতের সাথে নকশা করেন।  আহমেত ওরহান আরদা, (জন্ম ১৯ মে ১৯১১, থেসালোনিকি – মৃত্যু ৪ জুলাই ২০০৩, ইস্তাম্বুল) একজন তুর্কি স্থপতি ও শিক্ষাবিদ।  তিনি ১৯ মে ১৯১১ সালে থেসালোনিকিতে জন্মগ্রহণ করেন। তিনি ইস্তাম্বুলে প্রাথমিক ও উচ্চ বিদ্যালয়ের শিক্ষা সমাপ্ত করেন। তিনি ১৯৩৬ সালে উচ্চ প্রকৌশল বিদ্যালয় থেকে স্নাতক হন। ১৯৩৮ সালে তিনি যে উচ্চ বিদ্যালয় থেকে স্নাতক হন তার নির্মাণ শাখায় সহকারী হিসেবে কাজ শুরু করেন। তিনি ১৯৩৯ সালে একজন সহযোগী অধ্যাপক হন। ১৯৬০ সালে, তিনি ইস্তাম্বুল প্রযুক্তিগত বিশ্ববিদ্যালয়ের স্থাপত্য অনুষদের দ্বিতীয় নির্মাণ চেয়ারে অধ্যাপক হিসেবে নিযুক্ত হন।  তিনি ১ মার্চ, ১৯৪১ তারিখে আনাতকাবিরের জন্য সূচিত আন্তর্জাতিক প্রতিযোগিতায় এমিন ওনাতের সাথে অংশগ্রহণ করেন। এই জুটির প্রকল্পটি প্রথম স্থান লাভ করে। তিনি এমিন ওনাতের সাথে আনাতকাবির বাস্তবায়ন প্রকল্প ও নির্মাণ প্রক্রিয়া নিয়ে কাজ করেন। তিনি এমিন ওনাতের সাথে ১৯৪৫ সাল পর্যন্ত যৌথভাবে এরপর একা স্থাপত্য প্রকল্পের উপর প্রভাষক ছিলেন। প্রকৌশল স্নাতক বিদ্যালয়কে ইস্তাম্বুল প্রযুক্তিগত বিশ্ববিদ্যালয়ে রূপান্তরিত করার সাথে সাথে, তিনি নির্মাণ তথ্যের ক্ষেত্রে সহযোগী অধ্যাপকের খেতাব পেয়েছিলেন। এই তারিখ থেকে ১০ নভেম্বর, ১৯৫৩ পর্যন্ত, একাডেমিক ও অফিসের কাজ করার সময়, তিনি একই সময়ে বিশ্ববিদ্যালয়ে তার দায়িত্ব থেকে ছুটিতে আনাতকাবিরের নির্মাণস্থলে কাজে অংশগ্রহণ করেছিলেন।  ১৯৬০ সালে, তিনি আইটিইউর স্থাপত্য অনুষদে নির্মাণ তথ্যের অধ্যাপক হিসেবে নিযুক্ত হন। কিছুদিন পর একই চেয়ারে চেয়ারম্যান পদে নিয়োগ পান। তিনি আইটিইউর স্থাপত্য অনুষদে পরিবেশগত বিশ্লেষণ এবং শিল্পায়িত ভবন নকশা বিভাগে অধ্যাপক হিসাবে কাজ করেছেন। তিনি ১৯৭৮ সালে বিশ্ববিদ্যালয়ে তার পদ থেকে অবসর গ্রহণ করেন। অধ্যাপক ওরহান আরদা চেম্বার অফ আর্কিটেক্টসের ৮২৮ তম সদস্য ছিলেন, তিনি ৪ জুলাই, ২০০৩-এ মারা যান। ইস্তানবুল প্রযুক্তিগত বিশ্ববিদ্যালয়ে স্থাপত্য অনুষদে অনুষ্ঠিত অনুষ্ঠান ও শেলি মসজিদে জানাজার নামাজের পর তার মরদেহ জিনসিরলিকুয়ু কবরস্থানে দাফন করা হয়।   কর্ম   আনাতকাবির (১৯৪২-১৯৫৩), এমিন ওনাতের সাথে নকশা ও বাস্তবায়ন   তথ্যসূত্র    আরও পড়ুন   Kazmaoğlu, M. (1997). Eczacıbaşı Sanat Ansiklopedisi. 1. Yapı-Endüstri Merkezi Yayınları. s. 127. ISBN 975-7438-52-9.  বিষয়শ্রেণী:২০০৩-এ মৃত্যু বিষয়শ্রেণী:১৯১১-এ জন্ম বিষয়শ্রেণী:২০শ শতাব্দীর তুর্কি স্থপতি